**Konkursa „Jaunais skolotājs”**

**NOLIKUMS**

 1. Konkursa „Jaunais skolotājs” (turpmāk – Konkurss) mērķis popularizēt jauno skolotāju pirmo darba gadu pieredzi, noskaidrot skolotāju un skolēnu savstarpējo attieksmi un cieņu.

2. Konkursa uzdevumi:

2.1. noteikt populārākos jaunos skolotājus, kuri aizvadījuši skolā pirmos divus darba gadus;

2.2. iepazīstināt ar jauno skolotāju darba pieredzi, problēmām;

2.3. motivēt skolēnus iesaistīties jauno skolotāju un savas skolas vērtēšanā;

2.4. paaugstināt skolotāja prestižu.

3. Konkursu organizē laikraksts "Latvijas Avīze" (turpmāk tekstā – LA) un Nodibinājums “Latvijas Izglītības fonds” (turpmāk tekstā – Fonds). Konkursu atbalsta LR Izglītības un zinātnes ministrija (IZM).

4. Pieteikumu iesniegšanas kārtība:

4.1. pieteikumu var iesniegt klases kolektīvi, individuāli skolēns, skolēnu vecāki, skolotāji;

4.2. pieteikumu var iesniegt arī rajona un pilsētas izglītības pārvalde vai departaments;

4.3. pieteikumu var iesniegt nevalstiskas organizācijas;

4.4. pieteikumu var iesniegt arī jaunais skolotājs, norādot uz aizvadīto darba gadu pieredzi;

4.5. pieteikuma anketas aizlīmētās aploksnēs var sūtīt pa pastu: „Latvijas Avīze”, Rīga, Dzirnavu iela 21, LV-1010 ar norādi „Konkurss „Jaunais skolotājs”. Anketu var arī aizpildīt „Latvijas Avīzes” mājas lapā *www.la.lv*,

Vēstules un pieteikums jāsūta līdz 2016.gada 10.aprīlim (pasta zīmogs). Uzvarētājus paziņos 2016.gada 10. maijā.

5. Konkursa vērtēšana:

5.1. konkursu vērtē konkursa komisija 5 cilvēku sastāvā – divus izvirza LA , divus Fonds, vienu IZM. Komisiju vada Fonda pārstāvis;

5.2. pirmajā kārtā tiks vērtēt visi pieteikumi. Katrskonkursa komisijas loceklis autonomi izvērtē katru pieteikumu, dodot par katru pretendentu vērtējumu līdz pieciem punktiem. Otrai kārtai katrs izvirza desmit iespējamos pretendentus, kuri saņēmuši lielāko punktu skaitu;

5.3. otrajā kārtā no konkursa pirmajā kārtā izvirzītajiem pretendentiem, kuri ieguvuši kopumā lielāko punktu skaitu, atklātā sanāksmē apspriešanas gaitā izvirza “Jaunais skolotājs” balvas ieguvējus;

5.4. vienāda punktu skaita gadījumā noteicošais ir komisijas vadītāja viedoklis.

6. Konkursa popularizēšana:

6.1. Informācija par konkursu „Jaunais skolotājs” un pieteikšanos uz to tiek ievietota šādās vietnēs: [www.la.lv](http://www.la.lv/);  [www.izglitibasfonds.lv](http://www.izglitibasfonds.lv/): [www.e-skola.lv](http://www.e-skola.lv/): [www.izm.gov.lv](http://www.izm.gov.lv/).

6.2. Informācija tiek nosūtīta specializētajiem izdevumiem. Preses relīzes tiek nosūtītas plašsaziņas līdzekļiem un ziņu aģentūrām.

7. Konkursa uzvarētāju apbalvošana:

7.1. pieci “Jaunais skolotājs” konkursa laureāti saņem Latvijas Avīzes, Latvijas Izglītības fonda un Izglītības un zinātnes ministrijas Atzinības rakstu un piemiņas balvas.

7.2. divi “Jaunais skolotājs” konkursa uzvarētāji katrs saņem Latvijas Izglītības fonda stipendiju 600,00 (seši simti) euro.

Laikraksta “Latvijas Avīze”  Latvijas Izglītības fonda

galvenā redaktore valdes priekšsēdētājs

Linda Rasa Ilgvars Forands